ΑΘΗΝΑ 27/8/2019

ΑΡ. ΠΡΩΤ.: 1896

**ΔΕΛΤΙΟ ΤΥΠΟΥ**

**Σε Επικουρικό Γιατρό Μαιευτήρα-Γυναικολόγο**

**του Νοσοκομείου Πολυγύρου Χαλκιδικής**

**δεν πληρώνεται ο μισθός του από τον Ιανουάριο 2019.**

Στα Δημόσια Νοσοκομεία υπηρετούν Επικουρικοί γιατροί οι οποίοι προσλήφθηκαν με προκήρυξη που αφορούσε την πρόσληψη 1100 Επικουρικών Ιατρών με παράταση (εργαζόταν έως 31.12.2018).

Πληρώνονται όλων οι μισθοί και οι εφημερίες χωρίς προβλήματα, παρότι υπερέβησαν τους 24 μήνες απασχόλησης, επειδή μεσολάβησε διαγνωστική διαδικασία όπως ορίζει ο Νόμος.

**Υπάρχει όμως ένας γιατρός στους 1100 που δεν πληρώνεται ο μισθός του και οι εφημερίες του για επτά μήνες.**

Είναι γιατρός Μαιευτήρας- Γυναικολόγος του Νοσοκομείου Πολυγύρου Χαλκιδικής ο οποίος εφημερεύει κανονικά και στηρίζει τη λειτουργία του Νοσοκομείου. **Πεισματικά η Διοίκηση αρνείται να του εξοφλήσει τα δεδουλευμένα παρότι υπάρχει εντέλλεστε από τους προηγούμενους Υπουργούς Υγείας, επικαλούμενη αποφάσεις του Ελεγκτικού Συνεδρίου.**

Πως οι υπόλοιποι γιατροί της ίδιας κατηγορίας στα άλλα Νοσοκομεία πληρώνονται;

Ο γιατρός είναι σε απόγνωση αφού δουλεύει νόμιμα χωρίς όμως να πληρώνεται τους μισθούς.

Καλούμε τον Υπουργό Υγείας να παρέμβει ώστε να καταβληθούν τα δεδουλευμένα.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ